b"\n_START_ARTICLE_\nLudovico Ariosto\n_START_SECTION_\n\xc5\xbdivljenje in delo\n_START_PARAGRAPH_\nLudovico Ariosto se je po \xc5\xa1tudiju prava najprej posvetil samo humanistiki in poeziji, nato stopil v slu\xc5\xbebo dru\xc5\xbeine d'Este, bil v upravnih in dvornih slu\xc5\xbebah ter nazadnje \xc5\xbeivel odmaknjeno javnemu \xc5\xbeivljenju in se ponovno posvetil samo knji\xc5\xbeevnemu delu. Njegovo delo obsega pesmi, satire in komedije, napisane v anti\xc4\x8dnem slogu po zgledu Horacija in Katula. Glavno Ariostovo delo pa je ep Besne\xc4\x8di Roland (nastajal v letih 1503\xe2\x88\x921521, raz\xc5\xa1irjena verzija 1532), ki je nadaljevanje Boiardovega Zaljubljenega Orlanda. V Besne\xc4\x8dem Rolandu je avtor prevzel na raven dvorskega epa povzdignjeno obliko vite\xc5\xa1kega romana potujo\xc4\x8dih pevcev. Delo je obveljalo za umetni\xc5\xa1ki vrh renesan\xc4\x8dne epike."